Brigitte Urhausen
D'Brigitte Urhausen, gebuer de 7. Februar 1980 an der Stad Lëtzebuerg, ass eng lëtzebuergesch Schauspillerin a Lauschterspill-Spriecherin.

Si huet op der Hochschule für Darstellende Kunst zu Stuttgart hir Ausbildung gemaach. No éischten Engagementer zu Lëtzebuerg, am Staatstheater Stuttgart an am Theater Magdeburg gouf si 2004 beim Pfalztheater zu Kaiserslautern engagéiert. Dono hat si Engagementer beim Badischen Staatstheater Karlsruhe a beim Staatstheater Mainz. Si trëtt weiderhi geleeëntlech op Lëtzebuerger Bünen, an a Filmer an Tëleesfilmer op. Ausserdeem hëlt si Lauschterspiller fir den SWR op an ass Speakerin op Arte.

Zanter 2013 ass si Spriecherin fir d'Roll vun der Kommissärin Amalie Gentner an an den Tatort-Lauschterspiller déi vum Saarländische Rundfunk produzéiert ginn. Vun 2020 u spillt si d'Kommissärin Esther Baumann am Ermëttler-Team an den Tatort-Episoden, déi och vum Saarländische Rundfunk produzéiert ginn.

D'Brigitte Urhausen wunnt an der Südpfalz.

Filmographie 

 2004: Tatort - (TV-Serie) - Episod: Der Frauenflüsterer vum Kaspar Heidelbach
 2004: Nuit amère vum Pol Cruchten
 2005: Tantalus vum Christian Schwochow
 2010: Tabu - Es ist die Seele ein Fremdes auf Erden vum Christoph Stark
 2010: Isabelle vum Ben Sombogaart
2012: Doudege Wénkel vum Christophe Wagner
 2012: D'Symmetrie vum Päiperlek vum Paul Scheuer a Maisy Hausemer
2012: Asta vum Olivier Koos (Kuerzfilm)
2013: Alle anderen sind nicht gleich anders Documentaire vum Oliver Langewitz
2013: Serena vum Eric Lamhène (Kuerzfilm)
2014: Verfehlung vum Gerd Schneider
 2015: Eng nei Zäit vum Christophe Wagner
2015: Streik! - 100 Joer fräi Gewerkschaften zu Lëtzebuerg Documentaire vum Andy Bausch
 2016: Die Nacht der 1000 Stunden vum Virgil Widrich
 2016: Fils (Son) vum Cyrus Neshvad (Kuerzfilm)
2016: Toy Gun vum Marco Serafini
2016: Bad Banks Tëleesserie 
 2017: Rusty Boys vum Andy Bausch
2017: Mord Ex Machina an der Serie Tatort
2017: Dreamland vum Bruce McDonald
2017: Tourist vum Jean-Louis Schuller
2017: Tel Aviv on fire vum Sameh Zoabi
2017: Portraitiste vum Cyrus Neshvad
2017: La vie poétique vum Christophe Averlan
2018: Das Menschenmögliche (aka Die Notärztin) Tëleesfilm vun der Eva Wolf
2018: Marionette vum Elbert van Strien
2019: Capitani (TV-Serie) vum Christophe Wagner
2020: Tatort - (TV-Serie) - Episod: Das fleißige Lieschen vum Christian Theede
2020: Cellule de crise - (Tëleesserie) - (3 Episoden)
2020: SOKO Köln (TV-Serie) - Episod: Aufruhr
2021: Tatort (TV-Serie) - Episod: Der Herr des Waldes
2021: WaPo Bodensee (TV-Serie) - Episod: Mechthild deckt auf
2022: Tatort - Episod: Das Herz der Schlange

Theater 
 2018: Déi bescht Manéier aus der Landschaft ze verschwannen, vum Guy Rewenig, ënnert der Regie vum Charles Muller
 2019: Breaking the waves, vum Lars von Trier, ënnert der Regie vun der Myriam Muller

Kuckt och 
 Lëscht vu lëtzebuergesche Schauspiller a Schauspillerinnen

Um Spaweck 

 Serie Lëtzebuerger Acteuren (5) - Wéi verbréngt d'Brigitte Urhausen dës speziell Zäit? op rtl.lu den 30. Abrëll 2020

Lëtzebuergesch Filmschauspillerinnen
Lëtzebuergesch Theaterschauspillerinnen
Gebuer 1976